OzLabs/hebrew-wiki-articles huggingface dataset:
סנז'נקה (מערה)

סנז'נקה (בולגרית: Снежанка; "שלגיה") היא מערה בהרי רודופי, 5 ק"מ מהעיר פשטרה, בדרום בולגריה.

== מבנה המערה ==
אורכה של המערה 145 מטרים והטמפרטורה בה היא 9 מעלות צלזיוס באופן קבוע.

המערה מורכבת מאוסף של נטיפים, זקיפים, וילונות ואגמי גיר. המערה מורכבת ממספר היכלים, לדוגמה: ההיכל הגדול, היכלי העטינים והיכל המוזיקה. ההיכל מכיל בתוכו זקיף הדומה לצורת ילדה ובצבע לבן ומכאן השם שלגייה. ההיכלים שבמערה נחשבים מהיפים בבולגריה, כמו גם המערה בכללותה.

== היסטוריה ==
המערה נוצרה על ידי נהר נובומאלנסקה לפני 3.5 מיליון שנים באותו התהליך של כל מערת נטיפים.

במרכז המערה ישנן אבנים מעוגלות עליהן חממו ובישלו. לידן נמצאו שרידי עצמות אנושיות ובעלי חיים המתוארכים לתקופת האבן.

התראקים השתמשו במערה כמחסה בעת מלחמה.

המערה נתגלתה מחדש בשנת 1961.
<gallery class="center">
Snejanka Cave.JPG
Snejanka-cave-udder.jpg
Snezhanka Cave 2012 07.JPG
Snezhanka Cave 2012 17.JPG
File:Snezhanka Cave 060.jpg
File:Snezhanka Cave 019.jpg
File:Snezhanka Cave 024.jpg
File:Snezhanka Cave 025.jpg
File:Snezhanka Cave 030.jpg
File:Snezhanka Cave 040.jpg
File:Snezhanka Cave 034.jpg
File:Snezhanka Cave 035.jpg
File:Snezhanka Cave 047.jpg
File:Snezhanka Cave 051.jpg
File:Snezhanka Cave 068.jpg
File:Snezhanka Cave 070.jpg
File:Snezhanka Cave 077.jpg
File:Snezhanka Cave 078.jpg
</gallery>
== תיירות ==
סנז'קה היא אחת ממאה אתרי התיירות הלאומיים של בולגריה. דרך ההגעה הלא ממונעת היא טיפוס של כחצי שעה על ההר הסמוך.

==קישורים חיצוניים==

קטגוריה:בולגריה: גאוגרפיה
קטגוריה:בולגריה: תיירות
קטגוריה:מערות נטיפים
קטגוריה:אירופה: מערות
מיגל אנחל מויה

מיגל אנחל מויה רומבו (בספרדית: Miguel Ángel Moyà Rumbo; נולד ב-2 באפריל 1984) הוא כדורגלן ספרדי המשחק בעמדת השוער.

==קריירה==
מויה, יליד האי מיורקה, החל לשחק בקבוצת הנוער של הקבוצה המקומית מאיורקה. את הופעת הבכורה שלו במדי הקבוצה מהאיים הבלאריים ערך ב-29 באוגוסט 2004, בהפסד הביתי 0–1 לריאל מדריד. בסיכום עונת ערך מויה 32 הופעות בלה ליגה, כאשר באותה עונה מיורקה סיימה במקום ה-17, מקום אחד לפני הירידה לליגת המשנה. עם שובו של השוער טוני פרטס למיורקה איבד מויה את מקומו כשוער הראשון של הקבוצה. בין השנים 2007–2009 היה נתון מויה לפציעות באופן קבוע, ולכן, למרות היותו השוער המועדף בהרכב, מיעט לשחק, כאשר בעונת הופיע 14 פעמים בלבד במדי מיורקה.

בסוף יוני 2009 סוכמה העברתו של מויה לולנסיה, תמורת סכום העברה של 5 מיליון אירו. ב-5 באוגוסט 2009 הפסידה ולנסיה 0–2 במשחק ידידות נגד מנצ'סטר יונייטד. במהלך המשחק השתמש המאמן אונאי אמרי בכל שחקני הספסל שלו. עם פציעתו של אחד משחקני הקישור של ולנסיה שלח אמרי את מויה לשחק כקשר מרכזי. את הופעת הבכורה שלו בלה ליגה במדי ולנסיה ערך מויה במחזור הפתיחה של הלה ליגה בעונת , בניצחון 0–2 על סביליה. למרות זאת, איבד מויה את מקומו בהרכב לססאר סנצ'ס, עקב טעויות קריטיות. בעונת 2009/2010 הופיע מויה 18 הופעות בלבד בכל המסגרות. בעונה שלאחר מכן הופיע לראשונה מויה בליגת האלופות, ב-24 בנובמבר 2011, בניצחון קבוצתו 1–6 את בורסאספור. בעונה זו שיחק מויה ב-7 משחקים בלבד. באתר ה"ולנסיה פלאסה", אתר חדשות מולנסיה התפרסמה כתבה שכותרתה הייתה: "מיגל אנחל מויה, הרכישה המזעזעת של ולנסיה".

ב-15 ביוני 2011, פחות משנתיים לאחר שנרכש על ידי ולנסיה, הושאל מויה לחטאפה, כחלק מעסקה בה עשה דניאל פארחו את הדרך ההפוכה. עקב הפציעה ארוכת הטווח של אוסקר אוסטארי קיבל מויה את כפפות השוער הראשון. לאחר עונת בכורה מצוינת בחטאפה, בה הפסיד שני משחקים בלבד בליגה הספרדית, הוחתם מויה על חוזה ל-4 שנים בקבוצה. בעונה הבאה המשיך מויה להיות השוער הראשון של חטאפה, ואף היה השוער השלישי במספר ההצלות באותה עונה בליגה הספרדית. במרץ 2014 נפצע מויה במהלך משחק ליגה נגד אספניול, פציעה אשר השביתה אותו עד לסיום העונה.

ב-4 ביוני 2014 חתם מויה באתלטיקו מדריד, ששילמה עבורו 3 מיליון אירו. מויה עמד בשערה של אתלטיקו בצמד משחקי הסופר קאפ הספרדי מול ריאל מדריד. במשחק השני, פחות מ-2 דקות לפתיחת המשחק, כדור ארוך של מויה הגיע אל מריו מנדז'וקיץ', שכבש. בסיכום שני המשחקים גברה אתלטיקו על ריאל וזכתה בתואר. מויה המשיך להיות השוער הפותח עד לפציעתו בשלהי עונת 2014–2015 במשחק ליגת האלופות נגד קבוצת באייר לברקוזן. מאז איבד את מקומו בהרכב ליאן אובלק ושותף במשחקי גביע המלך הספרדי בלבד.

ב-28 בפברואר 2018 חתם לשנתיים בקבוצת ריאל סוסיאדד.

==תארים==
;אתלטיקו מדריד
*הסופר קאפ הספרדי: 2014

==== ריאל סוסיאדד ====
* גביע המלך הספרדי: 2019/2020
;נבחרות ספרד הצעירות
*אליפות אירופה עד גיל 16: 
*אליפות אירופה עד גיל 19: 

==קישורים חיצוניים==

* [https://web.archive.org/web/20150105030506/http://en.clubatleticodemadrid.com/jugadores/miguel-angel-moya-2014-2015 פרופיל השחקן] באתר הרשמי של אתלטיקו מדריד
* 

==הערות שוליים==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני מיורקה
קטגוריה:כדורגלני ולנסיה
קטגוריה:כדורגלני חטאפה
קטגוריה:כדורגלני אתלטיקו מדריד
קטגוריה:ספרדים שנולדו ב-1984
מרסלה קלוסטרבואר

מרסלה קלוסטרבואר (בספרדית: Marcela Kloosterboer, נולדה ב-5 ביולי 1983; ויסנטה לופס, פרובינציית בואנוס איירס, ארגנטינה), היא שחקנית ואקטיביסטית לזכויות בעלי חיים ארגנטינאית. 

קלוסטרבואר ידועה בתפקידה בעיקר בטלנובלות הארגנטינאיות "קיץ נצחי", "קטנטנות" ו"לה לולה".

==ביוגרפיה==
בשנים 1996–1997 כיכבה בשתי עונותיה הראשונות באופרת הסבון "Mi familia es un dibujo".

בשנת 1998 שיחקה בטלנובלה הארגנטינאית "Verano del '98" ("קיץ 98'"), בה גילמה את דמותה של חוספינה לצד אגוסטינה צ'רי. על תפקידה זה זכתה בפרס "מרטין פיירו" בקטגוריית השחקנית הטובה ביותר.

בשנת 1999 שיחקה בטלנובלה הארגנטינאית של היוצרת והמפיקה כריס מורנה, "קטנטנות", בה גילמה את דמותה של קנדלה.

בשנת 2000 שבה לשחק בטלנובלה הארגנטינאית "Verano del '98" ("קיץ 98'") את דמותה של חוספינה.

בשנת 2002 שיחקה בטלנובלה הארגנטינאית "Son amores" ("נאהבים") לצד ניקולס קברה, מריאנו מרטינז ואגוסטינה צ'רי.

בשנת 2004 שיחקה בסרט הארגנטינאי "Roma" ("רומא"). באותה שנה גילמה בסדרה "גמלאים" את דמותה פלורנסיה לצד אגוסטינה צ'רי

בשנת 2006 שיחקה בטלנובלה הארגנטינאית "El tiempo no para" ("הזמן לא עוצר"), בה גילמה את דמותה של קרולינה.

בשנים 2007–2008 שיחקה בטלנובלה הארגנטינאית "Lalola" ("לה לולה"), בה גילמה את דמותה של רומינה, הרוצה לנקום את היעלמויותיו והתעלמויותיו של לאלו, ופונה לעזרתה של מכשפה כדי שתהפוכו, בין לילה, מגבר לאישה.

בשנים 2009–2010 שיחקה בטלנובלה הארגנטינאית "Valientes" ("אמיצים"), בה גילמה את דמותה של איסבל.

בשנים 2011–2012 שיחקה בטלנובלה הארגנטינאית "Los Únicos" ("היחידים"), בה גילמה את דמותה של וירגיניה. שיחקה בטלנובלה הארגנטינאית "Herederos de una venganza" ("יורשי הנקמה"), בה גילמה את דמותה של אמיליה.

בשנת 2012 שיחקה בטלנובלה הארגנטינאית "Graduados" ("בוגרים"), בה גילמה את דמותה של רומינה.

בשנת 2013 שיחקה בטלנובלה הארגנטינאית "Los vecinos en guerra" ("השכנים במלחמה"), בה גילמה את דמותה של קרולינה.

בשנת 2014 שיחקה בטלנובלה הארגנטינאית "Sres. Papis" ("מר. פאפיס"), בה גילמה את דמותה של הלנה.

בשנת 2017 שיחקה בתפקיד הראשי של לוסיה אסטרז'ה בטלנובלה "5 כוכבים".

בשנת 2020 שיחקה בטלנובלה "Separadas" את דמותה של לוחאן, לצדם של חימנה אקרדי ואגוסטינה צ'רי.

בשנת 2022 ביצעה הופעת אורח מאחד פרקי הסדרה האנתולוגית "Dos 20".

==חיים אישיים==
קלוסטרבואר היא עורכת דין לענייני זכויות בעלי חיים, חברה פעילה בארגונים אנשים למען יחס מוסרי לבעלי חיים ו-"AnimaNaturalis" וטבעונית.

בין 2004 -2007 הייתה במערכת יחסים עם הטניסאי הארגנטינאי גסטון גאודיו.

ב-2014 התחתנה עם איש העסקים הארגנטינאי ושחקן הרוגבי לשעבר, פרננדו סיילינג. ב-2016 נולדה בתה הבכורה.

==קישורים חיצוניים==

* [https://www.instagram.com/m.klooster/ הדף של מרסלה קלוסטרבואר] באינסטגרם

==הערות שוליים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:שחקניות ילדות ארגנטינאיות
קטגוריה:זמרות ארגנטינאיות
קטגוריה:פעילות זכויות בעלי חיים
קטגוריה:צמחוניות ארגנטינאיות
קטגוריה:ארגנטינאיות שנולדו ב-1983
קטגוריה:ארגנטינאים שנולדו ב-1983
Hypervisor

Hypervisor היא תוכנה המיועדת לטפל בהרצת מכונות וירטואליות וניהולן.
בעולם המחשוב נעשה שימוש רב במכונות וירטואליות. אלו מאפשרות ניצול מיטבי יותר של משאבי מחשוב פיזיים, יעילות ונוחות הפעלה. עם זאת לרוב רכיבי התוכנה מתוכננים לשרת מערכת הפעלה אחת בלבד ובמקביל מערכות ההפעלה מתוכננות, לרוב, כך שיפעלו לבדן על גבי רכיבי החומרה. אולם יתרונן של מכונות וירטואליות הוא בכך שניתן להריץ מספר מערכות הפעלה במקביל ולשם כך יש צורך בתוכנת ה-Hypervisor. עבודתה העיקרית של ה-Hypervisor היא ליצור הדמיה של חומרה עבור כל אחת ואחת מהמכונות הווירטואליות כך שלהן ידמה כי הן פועלות על חומרה פיזית לבדן. בנוסף לכך ה-Hypervisor מהווה ערוץ יחיד לעבודה מול החומרה עליה המחשב פועל, או עם מערכת ההפעלה המארחת.

==סוגי Hypervisors==
קיימים מספר סוגים של Hypervisors אשר יושמו עם השנים, כאשר המימוש הראשון של Hypervisor הוצג על ידי IBM במערכת CP-40. סוגי ה-Hypervisors כוללים תוכנות, קושחות וחומרות, אך המימוש הנפוץ ביותר כיום הוא מימוש תוכנתי.
ניתן לחלק את ה-Hypervisors הנפוצים כיום בשוק לשתי קטגוריות עיקריות המכונות Type-1 ו-Type-2.

===Type-1===
Hypervisors הרצים על החומרה המארחת עצמה, ללא תיווך נוסף. יתרונו של מימוש זה הוא בניצול מיטבי של החומרה מכיוון ואין תקורה הנובעת מהגורם המתווך.
שימוש בולט לשיטה זו הוא בחוות שרתים בהן קיימים מחשבים רבים המריצים מערכות וירטואליות רבות, לדוגמה בחוות שרתים המיועדות לתעשיית מחשוב הענן.

===Type-2===
Hypervisors הרצים על מערכת הפעלה מארחת. למעשה אלו מופעלים כתוכנה רגילה מתוך מערכת ההפעלה ואינם מתקשרים באופן ישיר עם החומרה אלא נעזרים במערכת ההפעלה המארחת לשם כך. 
בקטגוריה זו משתמשים פעמים רבות חוקרים המעוניינים לבצע פעולות שונות על מערכת הפעלה בצורה נקיה ומבוקרת. החוקרים מעוניינים לבצע סימולציה של מערכת הפעלה על גבי המחשב האישי איתו הם עובדים ושיטה זו מספקת נוחות רבה.

==קישורים חיצוניים==

קטגוריה:שרתים
קטגוריה:וירטואליזציה
אוגולין

אוגולין (בקרואטית: Ogulin) היא עיירה ורשות מקומית בקרואטיה השוכנת במחוז קרלובץ, 84 קילומטרים מהבירה זאגרב.

==היסטוריה==
במהלך המאה ה-15 הוקמה במקום מצודה כחלק מקו הגנה של הפרנקופנים מול כוחות האימפריה העות'מאנית, והיישוב התפתח סביבה. בהמשך, נשלטה המצודה על ידי ממלכת הבסבורג שהייתה מהאימפריה הרומית הקדושה, ובמקום התפתחה תעשיית עיבוד עצים וכן הוקמו טחנות רוח. בהמשך נכלל היישוב שטחי האימפריה האוסטרית ומאוחר יותר האימפריה האוסטרו-הונגרית. לאחר מלחמת העולם הראשונה ותבוסת האוסטרים עבר האזור לחזקת ממלכת יוגוסלביה. ב-1941, במהלך מלחמת העולם השנייה פלשה גרמניה הנאצית ליוגוסלביה והכניעה אותה תוך ימים אחדים. אוגולין נכללה בשטחי מדינת קרואטיה העצמאית בשלטון האוסטאשה. שלטונות האוסטאשה בסיוע תושבים מקומיים ממוצא קרואטי רדפו את בני האוכלוסיות הסרבית והיהודית. לאחר מלחמת העולם נכללה אוגולין בשטחי הרפובליקה הפדרלית הסוציאליסטית של יוגוסלביה ובראשית שנות ה-90 של המאה ה-20, לאחר התפרקות יוגוסלביה עברה לחזקת קרואטיה.

==הקהילה היהודית==
באוגולין התקיימה קהילה יהודית קטנה ככל הנראה משלהי המאה ה-19. במקום נמצאים שרידו של בית עלמין יהודי. ב-1921 התגוררו באוגולין 60 יהודים. ב-1941, לאחר כיבוש יוגוסלביה על ידי גרמניה הנאצית, וכינון מדינת קרואטיה העצמאית בשלטון האוסטאשה הוחל ברדיפות יהודים. האוכלוסייה המקומית ממוצא קרואטי שיתפה פעולה עם השלטונות ברדיפת האוכלוסייה היהודית. מרבית בני הקהילה גורשו אל מחנות ההשמדה. לאחר השואה לא חודשה הפעילות הקהילתית. מקצת מבני הקהילה הצליחו להימלט לשטח הכיבוש האיטלקי ובהמשך הועברו למחנה הריכוז ראב. יחידים ניצלו. ב-1968 התגוררו באוגולין 25 יהודים.

בן הקהילה, פרופסור ולדימיר גולדנר (1933–2017) היה אחד מהקרדיולוגים הנודעים בקרואטיה.

== קישורים חיצוניים == 

* 
* [http://db.yadvashem.org/names/nameResults.html?placeDuringTheWar=Ogulin&placeDuringTheWarType=LITERAL&Murdered=Murdered&language=en רשימת נרצחים בשואה מהעיירה אוגולין], במאגר המידע של יד ושם

==הערות שוליים==

קטגוריה:קרואטיה: ערים
אוגולין
גביע דייוויס 1974

גביע דייוויס 1974 הייתה התחרות ה-63 במניין מאז ייסוד התחרות.

לתחרות נרשמו 56 נבחרות. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים הייתה מקבלת את הגביע. שיטת משחקים זו פעלה עד לשנת 1980. 

המשחק על התואר היה צריך להתקיים בין הודו לבין דרום אפריקה. בשל התנגדות למשטר השלט בדרום אפריקה, נבחרת הודו סירבה להשתתף במשחק שהיה אמור להתקיים בדרום אפריקה. כתוצאה מכך, הגביע הוענק לנבחרת דרום אפריקה. זו הייתה הזכייה היחידה של נבחרת זו בגביע דייוויס.

==משחקי פלייאוף==
===בית אמריקה===
הבית כלל 12 קבוצות כולל דרום אפריקה. הקבוצות חולקו לתת בית הצפוני והדרומי. קולומביה צורפה לתת הבית הצפוני ודרום אפריקה לתת הבית הדרומי. בכל תת-בית לאחר המשחקים המוקדמים, המנצחת קיבלה זכות להתמודד מול מנצחת תת-הבית בשנה הקודמת על ראשות תת-הבית. בין מנצחות תת-הבתים נערך משחק על רשות הבית.

===בית אירופה===
הבית כלל 33 קבוצות כולל איראן, לבנון, מצרים, מרוקו, ניגריה, ניו זילנד וישראל. לאור מספר גדול של הקבוצות הוחלט לפצל את הבית ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפי גמר תת-הבית בשנה הקודמת לא השתתפות במשחקים המוקדמים. 

====תת הבית א'====

====תת הבית ב'====

===בית המזרח===
בית המזרח כלל 11 קבוצות כולל אוסטרליה. לאחר המשחקים המוקדמים ארבע הקבוצות החזקות הצטרפו לקבוצות ששיחקו בגמר הבית בשנה הקודמת למשחקים על ראשות הבית.

===משחקים בין מנצחי הבתים===
המשחקים נערכו במהלך אוגוסט-נובמבר 1973 ומשחק הגמר בדצמבר.

נבחרת הודו לא התייצבה למשחק הגמר עקב התנגדות למשטר הפוליטי בדרום אפריקה.

==ישראל בגביע דייוויס==
בשנת 1974 נבחרת ישראל שובצה בתת-הבית אירופה א' ושיחקה נגד נבחרת איראן.

{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | איראן 4
! colspan="2" align="center" |טהראן, איראן 7-5 באפריל 1974 
! colspan="5" align="center" | ישראל 1
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| ||טאגי אקברי|| || 6|| 6|| 6|| || 
|-3
| ||פליקס קפלן|| ||1|| 3||3|| || 
|-bgcolor= #EAE3D8
! rowspan="2"| 2
| ||חוסיין אקברי || ||6||6||6|| || 
|- bgcolor= #EAE3D8 
| || יהושע שלם || ||4 ||4 ||4|| || 
|-
! rowspan="2"| 3
| || קניאב דרבשי/אלי מדעני|| ||6||6 ||3|| 6 || 
|- 
| ||ראובן פורגס/יאיר ורטהיימר || ||4||2|| 6|| 3 || 
|-bgcolor= #EAE3D8
! rowspan="2"| 4
| ||טאגי אקברי|| ||6||6||4|| 9 || 
|- bgcolor= #EAE3D8 
| || יהושע שלם || ||2 ||2|| 6 || 7 || 
|-
! rowspan="2"| 5
| ||חוסיין אקברי|| || 6||1|| 8|| 1 || 3 
|- 
| ||פליקס קפלן|| ||3||7||6 || 6|| 6 
|}

==קישורים חיצוניים==

קטגוריה:תחרויות טניס ב-1974
1974
1974
1974
1974
1974
1974
1974
1974
1974
1974
1974
1974
1974
קטגוריה:תחרויות ספורט בקולומביה
קטגוריה:קולומביה: טניס
תחנת הרכבת המרכזית של אוטרכט

המפלס העליון של תחנת הרכבת
תחנת הרכבת המרכזית של אוטרכט (הולנדית: Utrecht Centraal) היא תחנת הרכבת הגדולה והעמוסה ביותר בהולנד. בשל מיקומה של אוטרכט במרכז המדינה מהווה התחנה את צומת הרכבות העיקרי בה.

התחנה ממוקמת במרכזה של אוטרכט. בשנת 2014 היו בה 14 רציפים ועברו בה מדי יום 285,000 נוסעים. למעלה מ-900 רכבות יוצאות ממנה או עוברות בה מדי יום. הן פועלות בקווים לכל רחבי הולנד, וכמו כן יוצאות מהתחנה רכבות אל ערים בשווייץ, גרמניה, צ'כיה, פולין ודנמרק.

==תולדות התחנה==
תחנת הרכבת הראשונה באתר התחנה המרכזית נפתחה באוטרכט בשנת 1843. ב-1938 היא הפכה לתחנה המרכזית של העיר לאחר שתחנה אחרת בה נסגרה וקו הרכבת מהילברסום הוסט ממנה אל התחנה המרכזית החדשה.

מבנה התחנה שהוקם ב-1865 עבר שיפוץ ב-1936, אך שנתיים לאחר מכן הוא עלה באש ובהמשך הוקם מחדש. הבניין המחודש נהרס בתחילת שנות השבעים ותחתיו הוקם קניון ההוך קטריין (Hoog Catharijne), שנפתח ב-1973 ולזמן מה היה הקניון המקורה הגדול באירופה. החלל שלו הוא בעל חיבור ישיר לחלל תחנת הרכבת, ללא מחיצה ביניהם. ב-1989 הורחב חלל התחנה כדי שיכלול רציף נוסף.

בשנת 2008 החל תהליך של חידוש ושיפוץ התחנה, הצפוי להסתיים ב-2016. במסגרתו מוחלף אולם התחנה במבנה זכוכית חדש, גגות הרציפים עוברים שיקום והתחנה כולה מופרדת מחדש מחלל הקניון הצמוד אליה. כמו כן חולקה תחנת האוטובוסים שממזרח לתחנה לשניים, כאשר אוטובוסים וחשמליות המגיעים ממערב העיר עוצרים עתה בתחנה חדשה ממערב לתחנת הרכבת, וזאת כדי להפחית את עומס התנועה ממזרח לה. דגם של מבנה התחנה החדשה הוצב בפארק המיניאטורות מדורודם.

בקרבת התחנה חונה מדי יום מספר עצום של זוגות אופניים, המהווים מטרד משמעותי (בין השאר משום שבאוטרכט יש אוניברסיטה גדולה). כדי להתמודד עמו החליטה העירייה לבנות ליד התחנה את חניון האופניים הגדול בעולם. המבנה יהיה תת-קרקעי ויכיל עד 12,500 זוגות אופניים. השלמתו צפויה עד 2018.

==קישורים חיצוניים==

* 

==הערות שוליים==

קטגוריה:אוטרכט: מבנים
קטגוריה:הולנד: תחנות רכבת
התער של הנלון

התער של הנלון הוא מסקנה הומוריסטית לפיה: "אין לייחס לזדון מה שאפשר להסביר על ידי טיפשות" או "אל תניחו זדון, כשטיפשות היא הסבר מספק". מכתם דומה מיוחס לוויליאם ג'יימס ולאחרים.

לפי ג'וזף ביגלר האימרה נטבעה לראשונה על ידי רוברט ג' הנלון כחלק מספר שכלל בדיחות הקשורות לחוק מרפי שפורסם בשנת 1980 תחת הכותרת: Murphy's Law Book Two, More Reasons Why Things Go Wrong. מקורות אחרים מייחסים אותה לאייזק אסימוב ולנפוליאון.

ציטוט דומה מופיע בסיפור הקצר "Logic of Empire" מאת רוברט היינליין משנת 1941: "You have attributed conditions to villainy that simply result from stupidity" (בתרגום חופשי: "ייחסת לרשעות מצבים שפשוט יכולים לנבוע מטיפשות").

ההבחנה לפיה מבלבלים בין טעות אנוש לזדון מופיעה גם ביצירות שונות. בייסורי ורתר הצעיר של גתה נכתב "אי-הבנות והזנחה יוצרות יותר בלבול בעולמנו מאשר הונאה וזדון. בכל מקרה, שתי האחרונות נפוצות פחות בבירור".

העיתונאי והפרשן הפוליטי עמית סגל השתמש במבנה מליצי זה וטען כי, "בכל פעם שאתם צריכים להכריע אם מהלך פוליטי הוא בית הקלפים או פולישוק – זה פולישוק".<ref>[https://twitter.com/amit_segal/status/935044649668022272 ציוץ של עמית סגל ברשת החברתית טוויטר], 27 בנובמבר 2017</ref>

==ראו גם==
*התער של אוקאם

== קישורים חיצוניים ==
* AssumeStupidityNotMalice, ב־MeatballWiki
* [http://catb.org/~esr/jargon/html/H/Hanlons-Razor.html Hanlon's Razor], ב־Jargon File

== הערות שוליים ==

קטגוריה:חוכמת חיים
מרס (חטיף)

שמאל
מרס (באנגלית: Mars) הוא מותג של חטיפי שוקולד שמיוצר על ידי חברת מרס (Mars) מאז שנת 1932. החטיף עשוי מנוגט ומעליו קרמל, המצופים בשוקולד חלב.

== היסטוריה ==
חטיף מרס
ב-1932, פורסט מרס, הבן של יצרן הסוכריות פרנק מרס, שכר מפעל בסלאו, אנגליה עם צוות של 12 אנשים, והתחיל לייצר חטיפי שוקולד, נוגט וקרמל מכוסים בשכבה של שוקולד חלב. המתכון הבסיסי של מרס לא השתנה עד היום, מלבד שינויים מינוריים בגודל.

החטיף נמכר בכל העולם. בארצות הברית נמכר עד 2002, וב-2010 חזר להימכר שוב. החטיף עטוף בנייר בצבע שחור עם לוגו בצבע אדום עם מסגרת זהב.

==ראו גם==

* חטיף מרס מטוגן בשמן עמוק
* סניקרס (חטיף)

==קישורים חיצוניים==
* 

קטגוריה:חטיפי שוקולד
קטגוריה:מותגי מרס
אמיר נמינוב

אמיר נמינוב, הוא שחיין עבר ישראלי, אלוף ישראל בשחייה (1971) במשחה ל-400 מטר חופשי ול-1500 מטר חופשי.

== ביוגרפיה ==
נמינוב נולד וגדל בקיבוץ כפר הנשיא והתאמן בקבוצת הפועל כפר הנשיא ביחד עם דורון כהן בהדרכת טרי פלוצקי.

===אלוף ישראל===
באליפות ישראל בשחייה שנערכה בבת גלים בחיפה באוקטובר 1971, זכה נמינוב ב-6 מדליות אישיות, 2 זהב, 3 כסף ו-1 ארד. מדליות זהב, במשחה ל-400 מטר חופשי בתוצאה של 4:34.2 דקות, לפני יואל סמואל מהפועל גבעת חיים (4:37.5 דקות) ועודד צור מהפועל גניגר (4:43.5 דקות) ובמשחה ל-1500 מטר חופשי בתוצאה של 18:41.8 דקות לפני דן פיק ממכבי חיפה (19:36.4 דקות) ומייק גרינשפן מהפועל גבעת חיים (19:48.4 דקות). מדליות כסף, במשחה ל-200 מטר חופשי בתוצאה של 2:07.7 דקות, אחרי יואל סמואל (2:05.4 דקות) ולפני חברו לקבוצה דורון כהן (2:12.3 דקות), במשחה ל-200 מטר מעורב אישי בתוצאה של 2:33.0 דקות, אחרי דן שטרן מהפועל תל אביב (2:28.9 דקות) ולפני רוני הירשהורן מהפועל קריית טבעון (2:34.6 דקות) ובמשחה ל-400 מטר מעורב אישי בתוצאה של 5:26.4 דקות, אחרי דן שטרן (5:19.8 דקות) ולפני רוני הירשהורן (5:30.9 דקות). מדליית ארד, במשחה ל-100 מטר חופשי בתוצאה של 58.5 שניות, אחרי דורון כהן (58.3 שניות) ויואל סמואל (58.3 שניות).

== קישורים חיצוניים == 
* 

== הערות שוליים ==

קטגוריה:אלופי ישראל בשחייה
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:כפר הנשיא: אישים
קטגוריה:ישראלים שנולדו במאה ה-20
האי המוטרף

האי המוטרף (באנגלית: Spliced) היא סדרת אנימציה קנדית לילדים, ששודרה בערוץ Teletoon בין השנים 2009 עד 2010 בארצות הברית.

בישראל, הסדרה דובבה לעברית בשנת 2012 ושודרה בזום.

== עלילה ==
בסדרה מסופר על אי מבודד שיש בו מוטציות בעלות הומור, שנוצרו על ידי דוקטור שעשה ניסויים גנטיים בין החיות באי והפך מספר חיות לחיה אחת. לאחר מכן הדוקטור נעצר, המוטציות נותרו לבדן על האי, ויצרו לעצמן הרפתקאות חדשות ומשונות.

== דמויות ==
* פרי (לירון לב) - פרי הוא חברו הטוב ביותר של אנטריי. שניהם משחקים יחד "דלי מקל כדור פרי" ומציקים ומרגיזים בעיקר את ג'ו שתי-רגליים וד"ר חכמולוגי.
* אנטריי (אלדד פריבס) - אנטריי הוא חברו הטוב ביותר של פרי. אנטריי הוא פרה, תרנגול, חזיר וחסילון מעורבים. אוהב לזלול כל דבר, אפילו דברים שאינם מזון ובעיקר מיונז.
* ג'ו שתי-רגליים (אמנון וולף) - ג'ו הוא קרנף בלי ידיים מעורב עם ציפור. הוא אוהב לרמוס עם רגליו את פרי ואנטריי. השאיפה הגדולה שלו היא לצייר טוב.
* פטרישה (מיכל רשף) - פטרישה היא ברווזן. היא החיה היחידה שלא מוטציה באי ועקב כך היא מרגישה בודדה. 
* פאזי (ערן מור) - פאזי הוא חוקר, שאיפתו הגדולה היא לטוס לחלל ולפגוש צורות חיים בכוכבים אחרים, אך הוא תמיד נכשל כשהוא מנסה לעשות זאת.
* הנסיכה פוני ידי-קוף (שמחה ברבירו) - הנסיכה פוני ידי-קוף היא פוני משולב עם קוף בצבעים ורוד וסגול. מאמינה בפיות.
* סייבר סוס (ערן מור) - סייבר סוס הוא סוס מעורב עם מחשב ומסוגל לחשב כמעט כל דבר שיבקשו ממנו.
* ד"ר חכמולוגי (יהונתן מגון) - ד"ר חכמולוגי הוא דולפין משולב עם גורילה וג'ק ראסל טרייר. מנסה להשתלט על האי ואוהב ללבוש שמלות.
* חתול תמנון - חתול תמנון הוא חתול מעורב עם תמנון ומשרתו של ד"ר חכמולוגי. בניגוד ליתר המוטציות, הוא לא מסוגל לדבר. 
* וינגוס (גלעד קלטר) - וינגוס הוא הציפור שעל גבו של ג'ו שתי-רגליים. אף על פי שהוא לא גדול במיוחד, למין הציפור של וינגוס יש כוחות על, כגון: עיני לייזר.

== מוטציות באי ==
* ארנב כריש - ארנב כריש הוא שילוב של ארנב, כריש ומסור חשמלי. למרות גודלו הקטן ומראהו החיצוני כארנב חמוד ובלתי מזיק, לסתותיו הן של כריש ושיניו הן שיני מסור.
* סנאילתן - סנאילתן הוא שילוב של סנאי ולוויתן. למרות מראהו המפחיד, הוא מוטציה ידידותית. הסנאילתנים הם יצורים שזקוקים לאילוף באמצעות משרוקית סנאילתנים.

== שידור ==

הסדרה "האי המוטרף" משודרת במספר ערוצים ברחבי העולם. ביניהם הערוצים קרטון נטוורק שבחוץ לארץ וערוץ זום בישראל.

== קישורים חיצוניים ==
* 

* "[http://www.ishim.co.il/m.php?s=%D7%94%D7%90%D7%99+%D7%94%D7%9E%D7%95%D7%98%D7%A8%D7%A3 האי המוטרף]",  בפרויקט "אישים" לתיעוד היצירה הישראלית

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ערוץ זום: תוכניות רכש
איזאק קרבצ'בסקי

איזאק קָרָבְּצֶ'בְסְקי (Isaac Karabtchevsky; נולד ב-27 בדצמבר 1934 בסאו פאולו, ברזיל) הוא מנצח ברזילאי ממוצא יהודי-רוסי. למד מוזיקה וניצוח בגרמניה, אצל וולפנגג פורטנר, פייר בולז וקרל אויטר.

קרבצ'בסקי ניצח על התזמורת הסימפונית של ברזיל בריו דה ז'ניירו משנת 1969 עד 1996. בשנים 1988 עד 1994 היה המנצח הראשי של תזמורת אמני הצליל בווינה. בין 1995 ל-2001 כיהן כמנהל מוזיקלי של תיאטרון לה פניצ'ה בוונציה. מאז 2003, קרבצ'בסקי הוא מנהל האמנות של התזמורת הסימפונית של פורטו אלגרה, פורטו אלגרה. הוא כיהן כמנהל המוזיקלי של התזמורת הלאומית של פיי דה לה לואר בננט ואנז'ה משנת 2004 עד 2009.

==קישורים חיצוניים==

* 

* <span style="font-size:87%;">at Gramado Movie Festival (2007), Brazil</span> : Rossini's William Tell

קטגוריה:מנצחים ברזילאים
קטגוריה:מנצחים יהודים
קטגוריה:מוזיקאים יהודים ברזילאים
קטגוריה:ברזילאים שנולדו ב-1934
הבנק הלאומי השווייצרי

הבנק הלאומי השווייצרי (בגרמנית: Schweizerische Nationalbank; בצרפתית: Banque Nationale Suisse; באיטלקית: Banca Nazionale Svizzera; ברומאנש: Banca Naziunala Svizra, מוכר כ-SNB) הוא הבנק המרכזי של שווייץ, האחראי על המדיניות המוניטרית של המדינה ועל הנפקת שטרות פרנק שווייצרי. הבנק הוקם בשנת 1907 ומרכזיו בברן ובציריך.

למעלה ממחצית ממניות הבנק נמצאת בבעלות ממשלתית, על ידי ממשלות הקנטונים בשווייץ, שאר המניות נסחרות בבורסות לניירות ערך.

הבנק אחראי גם על מאגרי הזהב של שווייץ. נכון ל-2013 החזיק הבנק במאגרי זהב בהיקף של 1,040 טון, כ-70 אחוזים מהם בשווייץ, 20 אחוזים בבנק אנגליה וכ-10 אחוזים נוספים בבנק קנדה.

הבנק מחזיק במניות רבות של חברות אמריקאיות, נכון לנובמבר 2017 מחזיק הבנק ב-87.8 מיליארד דולר במניות אמריקאיות.

==קישורים חיצוניים==

* 

* [http://www.snb.ch/ אתר הבנק]

==הערות שוליים==

שווייץ
קטגוריה:שווייץ: כלכלה
קטגוריה:בנקאות בשווייץ
קטגוריה:חברות הנסחרות בבורסה השווייצרית SIX
קטגוריה:שווייץ: בנקים
זהות קפלי

בתורת החוגים, זהות קפלי היא הזהות <math> c_n=0</math>, כאשר <math> c_n = \sum_{\sigma \in S_n} \operatorname{sgn}(\sigma) x_{\sigma(1)}y_1 x_{\sigma(2)}y_2 \cdots x_{\sigma(n)}y_n</math> הוא פולינום קפלי ב-<math>2n</math> משתנים. כל אלגברה מממד קטן מ-<math>n</math> מקיימת את הזהות <math> c_n=0</math>. התפקיד המרכזי של זהויות קפלי בתורת החוגים עם זהויות ("חוגי-PI") נובע מכך שכל אלגברת PI אפינית מקיימת זהות קפלי כלשהי; ובנוכחות זהות קפלי <math> c_n=0</math>, כל זהות שקולה למסקנות שלה בפחות מ-<math>n</math> משתנים.

הזהות <math> c_n=0</math> נובעת מן הזהות <math> c_{n-1}=0</math>, כך שהתנאי <math> c_n=0</math> הולך ונעשה חלש כאשר <math>n</math> גדל. באלגברה עם יחידה <math> c_1\neq 0</math>, ו-<math> c_2=0</math> אם ורק אם האלגברה קומוטטיבית. פולינום <math>f</math> נקרא <math>n</math>-מתחלף אם לכל <math> 1\leq i,j \leq n</math> מתקיים <math> f(...,x_i,...,x_j,...) = -f(...,x_j,...,x_i,...)</math>. פולינום קפלי ה-<math>n</math>-י הוא <math>n</math>-מתחלף; וכזהות, הוא הפולינום ה-<math>n</math>-מתחלף הכללי ביותר: <math> c_n=0</math> היא זהות של האלגברה <math>A</math>, אם ורק אם כל פולינום <math>n</math>-מתחלף הוא זהות של <math>A</math>. לדוגמה, את הזהות הסטנדרטית <math> s_n = \sum_{\sigma \in S_n} \operatorname{sgn}(\sigma)x_{\sigma(1)}\cdots x_{\sigma(n)} </math> אפשר להסיק מהזהות <math> c_n </math> על ידי ההצבה <math> y_i \mapsto 1</math> (והיא אכן n-מתחלפת). אלגברת המטריצות <math> M_n(F)</math> (מעל שדה <math>F</math>) מקיימת את זהות קפלי <math> c_{n^2+1}</math>, אבל לא את הזהות <math> c_{n^2}</math>. האלגברה <math> M_n(R)</math> מקיימת את <math> c_{n^2+1}</math> אם ורק אם <math>R</math> קומוטטיבי. 

אם <math>A</math> אלגברה מעל שדה <math>F</math> ממאפיין 0, אפשר ללמוד את תורת ההצגות שלה בעזרת מרחב הקו-קרקטרים <math>\ \chi_n(A) = V_n / (V_n \cap \operatorname{id}(A))</math> (כאשר <math>\ V_n</math> הוא מרחב הפולינומים המולטילינאריים במשתנים <math>\ x_1,\dots,x_n</math>), שהם מודולים מעל החבורות הסימטריות <math>\ S_n</math> על ידי פעולת ההצבה. תורת ההצגות של החבורה הסימטרית ממיינת את ההצגות האי-פריקות האלה, ומאפשרת להוכיח את המשפט הבא: אלגברה <math>A</math> מקיימת את זהות קפלי <math> c_m</math> אם ורק אם דיאגרמת יאנג של כל תת-הצגה אי-פריקה של <math>\ \chi_n(A)</math> היא בעלת פחות מ-m שורות.

קמר הוכיח שבמאפיין חיובי, כל אלגברת-PI מקיימת זהות קפלי. הוא הראה גם שבמאפיין 0, כל אלגברת-PI אפינית מקיימת זהות כזו. אלגברת גרסמן היא דוגמה לאלגברה לא אפינית, במאפיין 0, שאינה מקיימת אף זהות קפלי. במאפיין 0, לכל <math>n</math> קיימת זהות קפלי <math> c_m</math> הנובעת מן הזהות הסטנדרטית <math> s_n</math>.

אלגברה אפינית מעל שדה מקיימת זהות קפלי (כלשהי) אם ורק אם הרדיקל שלה הוא נילפוטנטי. עובדה זו מוליכה לאחד המשפטים החשובים בתורת הזהויות, משפט רזמיסלוב-קמר-בראון, שלפיו הרדיקל של כל אלגברת-PI אפינית הוא נילפוטנטי.

==הערות שוליים==

קטגוריה:תורת החוגים
חיים בנימין פונטרימולי

רבי חיים בנימין פונטרימולי (נפטר ב- י' בניסן ה'תרל"ג), היה רב טורקי, מרבני איזמיר. פוסק הלכה, נודע על שם ספרו פתח הדביר.

==ביוגרפיה==
נולד לרב חייא פונטרימולי, מחבר הספר צפיחת בדבש, אותו הביא לדפוס רבי חיים בנימין. נישא לבתו של רבי יהושע אברהם קריספין, גיסיו היו הרבנים שמואל ואהרן קריספין ויצחק קריספין ויום טוב קריספין.

היה חבר בבית דינו של רבי חיים פאלאג'י.

סדרת הספרים "פתח הדביר", ארבעה כרכים על שולחן ערוך אורח חיים, פרי עטו, מצוטטים רבות בספרי השו"ת וההלכה.

הוא היה מוערך מאוד בעיני חכמי דורו, הדבר בא לידי ביטוי בהסכמת רבני איזמיר לספרו פתח הדביר, חמיו, רבי יהושע אברהם קריספין, ורבי חיים פלאג'י מתארים אותו: . בעל ה"שדי חמד" כותב עליו: "הרב פתח הדביר כל רז לא אניס ליה, והרגיל בספרו הקדוש יודע ומכיר שדרכו בקודש חופש כל חדרי תורה בעניין שעוסק בו דברי הפוסקים ראשונים ואחרונים".

נפטר בי' בניסן ה'תרל"ג (1873) ונטמן באיזמיר.

==ספרו פתח הדביר==
ספרו פתח הדביר חלק א' נדפס באיזמיר בשנת ה'תרט"ו, חלק ב' נדפס בשנת ה'תרכ"ג, וחלקים ג' וד' נדפסו בשנת ה'תרל"ג. בשנת ה'תשע"א יצאה לאור מהדורה חדשה ומוגהת, מלווה בציון מקורות והערות, בסדרה בת חמישה כרכים בעריכת הרב ישראל ביתן.

==משפחתו==
* בנו הרב ישעיה יוסף פונטרימולי - רב באיזמיר, נפטר בחיי אביו בשנת ה'תר"ל (1870).
* בנו הרב רפאל חייא פונטרימולי - רב באיזמיר, נפטר בחיי אביו בשנת ה'תר"ל (1870).
* בתו דונה נישאה ליעקב בן יצחק קורי, מגבירי איזמיר.
* בנו הרב שמואל רחמים פונטרימולי, רב באיזמיר, נפטר בשנת ה'תר"ס (1900).
* בתו מזל טוב נישאה לידידיה אברהם אלבעלי. נפטרה בחיי אביה בשנת ה'תר"ל, בערך.
* בנו הרב אברהם פונטרימולי - רב באיזמיר, נפטר בשנת ה'תרנ"א (1891).
* בתו רבקה מרים נישאה לרב יוסף בן יעקב אמאדו - רב באיזמיר, נפטר בחיי חמיו בשנת ה'תרל"ג (1873).
* בתו אסטריאה נישאה ליהודה שוחמי.

==לקריאה נוספת==
* דובער וואכשטיין, מפתח ההספדים, ווינא תרפ"ז, עמ’ 16
* שמעון ואנונו, אנציקלופדיה ארזי הלבנון, ירושלים, ה'תשס"ו, עמוד 608

==קישורים חיצוניים ==
;ספריו
* 
* 
* 
* 
* 
* 

==הערות שוליים==

קטגוריה:האימפריה העות'מאנית: רבנים
קטגוריה:פרשני השולחן ערוך
קטגוריה:נפטרים ב-1873
טים קונוויי

תומאס דניאל "טים" קונוויי (באנגלית: Thomas Daniel "Tim" Conway; 15 בדצמבר 1933 - 14 במאי 2019) היה שחקן וקומיקאי אמריקאי. קונוויי זכה בפרס גלובוס הזהב ובארבעה פרסי אמי על הופעותיו ועבודתו מאחורי הקלעים של הסדרה "המופע של קרול ברנט" . קונוויי היה מכוכבי קומדיית המצבים "הצי של מקייל".

==ביוגרפיה==
קונוויי נולד בפרבר ווילובי שבקליבלנד, אוהיו. בנם של סופי ודן קונוויי. לאחר שלמד ב"אוניברסיטת בוולינג גרין" שבאוהיו, התגייס לצבא ארצות הברית. לאחר שירותו הצבאי עבד כשדרן רדיו מקומי בקליבלנד.

==קריירת משחק==
קונוויי נחשף באופן רשמי לקהל בארצות הברית בתחילת שנות ה-60 של המאה ה-20 בקומדיית המצבים המלחמתית "הצי של מקייל", בה שיחק לצידו של הכוכב ארנסט בורגניין בתפקיד לוטננט אנסן צ'ארלס פרקר. קונויי זכה לפופולריות רבה בזכות הסדרה, היה מועמד על תפקידו לפרס אמי, זכה לתוכנית על שמו בשם "המופע של טים קונוויי" ובנוסף כיכב בשני הסרטים שיצאו בעקבות הסדרה, "הצי של מקייל" ו"הצי של מקייל מצטרף לחיל האוויר".

קונוויי הפך לחבר פאנל בתוכנית הבידור המפורסמת "המופע של קרול ברנט" בשנת 1975. הוא היה שותף לכתיבת המערכונים, וגילם מספר דמויות קומיות. קונוויי זכה על עבודתו ככותב ושחקן בתוכנית בפרס גלובוס הזהב לשחקן המשנה הטוב ביותר בסדרת טלוויזיה, ובארבעה פרסי אמי.

קונוויי שיחק כשחקן קולנוע בקומדיות המצליחות של אולפני וולט דיסני "האתלט הטוב בעולם" בתפקיד מיילו ג'קסון, "בלאגן במערב" בתפקיד הפושע אמוס טאקר ו"בלאגן במערב 2". לאחר מכן הופיע בסרטים זניחים, בהם "העיניים הפרטיות", "אלוהים היקר" של גארי מרשל ו"שחקן על ארבע 2".

קונוויי זכה בשני פרסי אמי על הופעות אורח שעשה בסדרות הקומיות "רוק 30" ו"Coach" והשתתף כשחקן אורח בקומדיות המצבים "Yes, Dear" ו"נשואים פלוס" בתפקיד אפרים וונקר, אביה של פג באנדי (קייטי סגל).

==חיים אישיים==
קונוויי היה אב לשבעה ילדים מנישואיו הראשונים למרי אן דלטון. מבין ילדיו נמנה שדר הרדיו טים קונוויי ג'וניור.

נפטר בלוס אנג'לס ב-14 במאי 2019, בגיל 85 מסיבוכים של הידרקון תקין-לחץ.

==פילמוגרפיה==
* הצי של מקייל (1964)
* הצי של מקייל מצטרף לחיל האוויר (1965)
* האתלט הטוב בעולם (1973)
* בלאגן במערב (1975)
* גאס (1976)
* עם הכלב לצמרת (1976)
* בלאגן במערב 2 (1979)
* העיניים הפרטיות (1980)
* אלוהים היקר (1996)
* ספיד 2 (1997)
* שחקן על ארבע 2 (1998)
*סופר חברים (2013) - דיבוב
*Saving Santa (2013) - דיבוב

==טלוויזיה==
* הצי של מקייל (1962–1966)
* המופע של קרול ברנט (1975–1978)
* נשואים פלוס (1995–1996)
*אבחנה: רצח (1997)
*קוסבי (1997)
*המופע של דרו קארי (1997)
*בובספוג מכנסמרובע (1999) - דיבוב
*כן, מותק (2005-2001)

==קישורים חיצוניים==

* 

* 

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן אורח בקומדיה
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי אמי בפריים טיים: תסריט
קטגוריה:זוכי פרס גלובוס הזהב: טלוויזיה: שחקן משנה
קטגוריה:אגדות דיסני
קטגוריה:בוגרי אוניברסיטת המדינה של באולינג גרין
קטגוריה:אמריקאים שנולדו ב-1933
קטגוריה:אמריקאים שנפטרו ב-2019
פאתן חמאמה

פאתן גמהור (בערבית: فاتن حمامة; 27 במאי 1931 – 17 בינואר 2015) הייתה שחקנית קולנוע וטלוויזיה מצרית שנחשבה לאחת מגדולות כוכבות הקולנוע המצרי במאה ה-20. היא השתתפה בכ-100 סרטים וכונתה "הגברת של הקולנוע הערבי".

== קריירה ==
חמאמה נולדה גמהור בעיר אל-מנצורה שבדלתא של הנילוס. הופעת הבכורה שלה על המסך הייתה בשנת 1939, בהיותה רק בת שבע, בסרט בכיכובו של עבד אל והאב. תפקידיה הראשונים היו קטנים, אך פעילותה והצלחתה ההדרגתית סייעו במיצובה כשחקנית בעלת חשיבות. ב-1946 עברה עם משפחתה לקהיר והחלה ללמוד משחק. בשנות ה-50 הגיעה למעמדה ככוכבת נערצת בקולנוע המצרי. היא שיחקה גם בסרטים רומנטיים (ברבים מהם מול הזמר עבד אל-חלים חאפז) אך גם בסרטים שיצאו כנגד אי-צדק חברתי ופגיעה בנשים. בהמשך הקריירה שלה אף הפיקה חמאמה סרטים, סייעה בפיתוח תעשיית הקולנוע במצרים, והדגישה את חשיבותן של נשים בקולנוע ובחברה מצרית.

בשנות ה-90 הפסיקה לפעול, אך לאחר שבע שנות הפסקה, חזרה להופיע בסדרות טלוויזיה. בשנת 2000 נבחרה לכוכבת המאה על ידי ארגון הסופרים והמבקרים המצרי. בשנת 2007, שמונה מהסרטים בהם כיכבה נכללו ב-100 הסרטים החשובים בהיסטוריה של הקולנוע המצרי, רשימה שהורכבה על ידי ועדת הקולנוע של המועצה העליונה לתרבות בקהיר.

==חיים אישיים==
ב-1947 היא התאהבה בבמאי עז א-דין זוליפקאר והם נישאו. נישואיהם ארכו שבע שנים ובמהלכם נולדה להם בת, נדיה. ב-1954 היא נישאה לכוכב הקולנוע המצרי עומר שריף, שהמיר את דתו עבור הנישואים מנצרות לאסלאם. הם נפרדו לאחר עשרים שנות נישואין. נולד להם ילד אחד, טארק. לאחר מכן נישאה לרופא מצרי, מוחמד עבד אל ואהב מחמוד, עמו חיה בקהיר עד מותה.

==קישורים חיצוניים==

* [http://www.iba.org.il/bet/?entity=1069390&type=1 מצרים: הלכה לעולמה שחקנית הקולנוע פאתן חממה], באתר רשות השידור, 17 בינואר 2015
* 
* [http://english.ahram.org.eg/NewsContent/5/32/120567/Arts--Culture/Film/Beloved-Egyptian-actress-Faten-Hamama-dies-at--.aspx Beloved Egyptian actress Faten Hamama dies at 84], באתר אל אהראם, 18 בינואר 2015 
* [https://www.elcinema.com/person/1031529 פאתן חמאמה], באתר ElCinema 
* 

==הערות שוליים==

קטגוריה:קצרמר שחקנים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה מצריות
קטגוריה:מצריות שנולדו ב-1931
קטגוריה:מצרים שנולדו ב-1931
קטגוריה:נפטרות ב-2015
קטגוריה:מצרים שנפטרו ב-2015
עין בלתי מזוינת

עין בלתי מזוינת
עין בלתי מזוינת הוא מושג המתאר תצפית על ידי שימוש ביכולת ראייה של עין אנושית ללא עזרים אופטיים עם יכולות כגון הגדלה או איסוף ומיקוד אור כגון טלסקופ או מיקרוסקופ, אם כי שימוש באמצעים לתיקון ראייה כגון עדשות מגע או משקפיים נחשבים עדיין לעין בלתי מזוינת.

המושג נפוץ באסטרונומיה, בו הוא משמש לתיאור תופעות וגופים שמימים, שניתן לראותם ללא עזרים, כגון כוכבים, כוכבי לכת, התקבצויות, כוכבי שביט, מטרי מטאורים, או אסטרואידים כגון ווסטה.

== מאפיינים ==
מאפייני ראייה בעין בלתי מזוינת הם:
* מיקוד מהיר למרחקים של 25 סנטימטר (לאנשים צעירים) ו-50 סנטימטר (לאנשים בני 50 ומעלה) לאינסוף.
* רזולוציה אופטית של דקה, 1/60 של מעלה (0.017°) או 0.0003 רדיאנים, מה שמאפשר לראות עצם בגודל 0.3 מטר במרחק של 1 קילומטר.
* שדה ראייה של 160 על 175 מעלות לערך.
* יכולת זיהוי של כוכבים בבהירות של 8+ (נדיר) בתנאים אופטימליים, כאשר הסף הנמוך הוא 6.5+.
* פוטומטריה של עד ±10% או 1% של עוצמה – בטווח שבין יום ללילה של 1:10,000,000,000.
* זיהוי סימטריה של 10–20 דקות.
* יכולת הערכה של אינטרוול של 3–5 אחוז.
* זיהוי תנועה תת הכרתי.
למרות זאת, גורמים כגון זיהום אור וזיהום אוויר מקשים על התנאים בהם ניתן לראות גורמים שמימים בעין בלתי מזוינת. למעשה יכולת ההבחנה של העין בשטח מעויר, היא סביב +4.5 ואף פחות. וכדי לממש את טווח הפוטנציאל נדרש ריחוק מאזורים מאוכלסים וצפייה מאזור חשוך בשביל לחזות בהם.

=== עצמים קטנים ===
כאמור, רזולוציה אופטית של העין היא 1 דקה = 1/60 מעלות = 0.0003 רדיאנים. ניתן לחזות שבתנאי תאורה סטנדרטיים (מקור אור בעוצמה של 1,000 לומן בערך, בגובה 600–700 מילימטר ובזווית תצפית של בערך 35 מעלות) במרחק תצפית של 400 מילימטר (מרחק קריאה), רזולוציית העצם הקטן ביותר תהיה 0.116 מילימטר. במעבדות משתמשים במרחק תצפית של 200–250 מילימטר שמאפשר זיהוי עצם בדוגל של 0.058–0.072 מילימטר (58–72 מיקרומטר).

== קישורים חיצוניים ==
* [https://www.cliffsnotes.com/study-guides/astronomy/observing-the-sky/naked-eye-astronomy Naked-Eye Astronomy], מתוך אתר cliffsnotes.com.

קטגוריה:ראייה
קטגוריה:אסטרונומיה
קטגוריה:אסטרונומיה תצפיתית
מזבחות האחים הפלינים

מזבחות האחים הפלינים, הידועה גם בשם מזבחות הפלינים. הייתה עיר נמל השייכת לקרתגו. העיר נמצאה מדרום למפרץ סירטיס, וממזרח ללפטיס הגדולה. שמה של העיר הגיע לה על פי האגדה משמם של אחים שמסרו את נפשם למען קרתגו. העיר הייתה הגבול בין קרתגו לבין קירנה, ומאוחר יותר בין שושלת תלמי. מיקומה המדויק כיום שנוי במחלוקת, ככל הנראה באזור אל-עגילה בלוב.

== האגדה ==
לפי האגדה קרתגו וקירנה, לחמו זו בזו במשך זמן רב ואף אחת לא גברה על השנייה. על כן החליטו שתי הערים לשלוח שליחים כל אחת לכיוון השנייה, ומקום פגישתם יהיה הגבול. שליחי קרתגו האחים פליני יצאו ראשונים, אולם היוונים התעכבו. וכאשר נפגשו לבסוף, גילו שהקרתגים הקדימו אותם בהרבה. היוונים זעמו והציבו בפני הקרתגים שתי אפשרויות, למות ולהיקבר במקום שאליו הגיעו, ושם יהיה הגבול. או להישאר בחיים, ולהניח ליוונים לקבוע את הגבול בעצמם. האחים הפלינים בחרו באפשרות הראשונה, ונקברו חיים בגבול החדש. הקרתגים בנו מזבחות לזכרם, וכך קיבל המקום את שמו.

==ראו גם==
* שער האחים הפילאנים

== לקריאה נוספת ==
* גאיוס סאלוסטיוס קריספוס. קאטילינה, יוגורתא, קטעים מדברי הימים. תרגמה מרומית שרה דבורצקי. ירושלים, מוסד ביאליק, תשכ"ח (1968). עמ' 115, סיפורם של האחים הפלינים.

==קישורים חיצוניים==
<div class="mw-content-ltr">
* Valerius Maximus, [https://books.google.co.il/books?id=LqAtAwAAQBAJ&pg=PA188&lpg=PA188&dq=Philaenus+Brothers&source=bl&ots=Aq9VVc0oGK&sig=F0H2jcu1AT-XjMmdyO8PxSYaG9s&hl=iw&sa=X&ei=wLK7VI7vDI33atK3gqAO&ved=0CCcQ6AEwAQ#v=onepage&q=Philaenus%20Brothers&f=false Memorable Deeds and Sayings: One Thousand Tales from Ancient Rome], p. 188
* Nathaniel Hooke, [https://books.google.co.il/books?id=kIwaAAAAYAAJ&pg=PA14&lpg=PA14&dq=Philaenus+Brothers&source=bl&ots=HVgB7Ip7ae&sig=X4ntpPhDyCsVXVTJ4AAPYQ8-4dw&hl=iw&sa=X&ei=wLK7VI7vDI33atK3gqAO&ved=0CFcQ6AEwCQ#v=onepage&q=Philaenus%20Brothers&f=false he Roman History: From the Building of Rome to the Ruin of the Commonwealth], p. 14
* Jean Baptiste Bourguignon d' Anville, [https://books.google.co.il/books?id=M66W6PplrHcC&pg=PA188&lpg=PA188&dq=Philaenus+Brothers&source=bl&ots=RJ72PoaZBY&sig=sb5Eqylf2Uqj0Cgo_noOGqXsDGM&hl=iw&sa=X&ei=_LO7VKfnEMPkaqmfgrgO&ved=0CFAQ6AEwCzgK#v=onepage&q=Philaenus%20Brothers&f=false Compendium of ancient geography], p. 188
</div>

== הערות שוליים ==

קטגוריה:קרתגו
חמאמה

חמאמה (בערבית: حمامة) הייתה עיירה ערבית במישור החוף הדרומי, כ-24 קילומטרים מצפון לעזה וכשלושה קילומטרים מצפון למג'דל. 
חמאמה נכבשה בידי חטיבת גבעתי, במהלך מלחמת העצמאות, באוקטובר 1948, ותושביה נמלטו לרצועת עזה.

== היסטוריה ==
הכפר ישב על שרידי היישוב הביזנטי "פלאיה" (Peleia). חרסים מן התקופה הביזנטית (המאות ה-5 וה-6 לספירה) נמצאו במקום.
עם הכיבוש המוסלמי נשמר פירוש השם המקורי (פלאיה היא "יונה" וכך גם "חמאמה").
בשנת 1099, במהלך מסע הצלב הראשון, התחולל במקום קרב בין המוסלמים והצלבנים, שבו ניצחו הצלבנים.
ב-1432 עבר בכפר הסולטן הממלוכי, ברסביי .

במפקד האוכלוסין העות'מאני מ-1596 מנו תושביו 462 נפשות.
במאה ה-17 עבר בכפר אל-נבלוסי ודיווח על הימצאותו של קבר השי'ח איברהים אבו ערכוב שם.

ב-1863 ביקר בכפר החוקר הצרפתי ויקטור גרן וכתב על מסגד הבנוי מאבנים עתיקות.
מרישומים עות'מאנים מסביבות 1870 עולה שבכפר גרו 635 גברים וכלל 193 בתים.
ב-1882 ביקרה בכפר הקרן לחקר ארץ ישראל.

בתקופת המנדט הבריטי השתייך הכפר לנפת עזה. ועד מקומי הוקם בעיירה לניהול יעיל יותר של היישוב
ב-1921 נפתחו שני בתי ספר בכפר: אחד לבנים ואחד לבנות. בשנת 1946 למדו בבית הספר לבנים מעל 300 תלמידים.
הכפר נחצה על ידי ואדי לחלק המזרחי, העתיק, ולחלק המערבי, החדש יותר.
בתקופת המנדט הגיעו נציגי מחלקת העתיקות של ממשלת המנדט הבריטי לכפר ודיווחו על המצאם של שני מסגדים בו. אחד, המוזכר לעיל והשני ע"ש השיח' חמיד.
במפקד האוכלוסין של המנדט הבריטי בשנת 1922 נמנו בכפר 640 תושבים ובמפקד של 1931 822 תושבים ב-175 בתים.
המוח'תאר של הכפר, עבד רבו, מכר קרקע לקרן הקיימת בשנת 1942, שמסרה אותו לידי קיבוץ ניצנים, שהתארגן באותה עת לעלות על הקרקע.

אזור הכפר נכלל בשטח שיועד למדינה הערבית, לפי החלטת החלוקה.

בשלב הראשון של מבצע יואב, ב־18 באוקטובר 1948, הפגיז צה"ל את העמדות המצריות באיסדוד הסמוכה מהאוויר ומהים. בעקבות ההתקפות, הצבא המצרי (באיסדוד, מג'דל, ניצנים ויד מרדכי) נסוג דרומה לאורך החוף ועמו גם כפריים רבים, ביניהם תושבי חמאמה. העיירה נכבשה בלא קרב בסוף אוקטובר 1948.
במבצע פינוי האזור מכפריים שערך צה"ל ב-30 בנובמבר 1948 לא נמצאו בה תושבים כלל.
מבני העיירה נהרסו מאוחר יותר.
לטענת וליד ח'אלדי, הוקמו קיבוץ ניצנים מחדש וכן מושב בית עזרא ב-1950 על אדמות הכפר.
לאחר שנהרס הכפר, ניטעו בשטחו פרדסים. בשנים 2019-2020 נבנתה שכונה חדשה של העיר אשקלון בשטח שבו היה הכפר.
<gallery>
Ashkelon1870s.jpg|הכפר חמאמה, צפונית למג'דל, במפת הקרן מסוף המאה ה-19
Hamama.jpg|תושבי הכפר בסולחה עם הקצין המחוזי עארף אל-עארף, אפריל 1943
</gallery>

== קישורים חיצוניים ==

* [https://tv.social.org.il/politics/2015/12/28/scarred-hamama סיור בשטח בו עמד הכפר], באתר "טלוויזיה חברתית"
*,Abdelakrim Elhassani [https://books.google.de/books?id=HmPrXOWbmiMC&pg=SL1-PA39&hl=de&source=gbs_selected_pages&cad=2#v=onepage&q&f=false From Hamama to Montreal]

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:מישור החוף הדרומי
סופי לואו

סופי לואו (באנגלית: Sophie Lowe; נולדה ב-5 ביוני 1990) היא שחקנית וזמרת-יוצרת אוסטרלית. מוכרת בשל תפקידיה בסרטים "קייט היפה" , "הפילוסופים" ו"אמהות מושלמות" ובסדרות הטלוויזיה "הסטירה" ו"ארץ הפלאות".

== ילדותה ==
לואו נולדה בשפילד שביורקשייר, אנגליה לאן ואיאן לואו. בשנת 2000 עברה לואו עם משפחתה אל אוסטרליה, בה חתמה בגיל 10 בסוכנות הדוגמנוץ 'צ'אדוויק מודלס' אך הפסיקה לדגמן לטובת קריירת המשחק שלה.

== קריירה ==

לואו שיחקה לראשונה בסרטים הקצרים קינדל, "הוא.היא.זה." ו"מיראז'", שהוקרן בפסטיבל הסרטים העולמי במונטריאול. כמו כן הופיעה במספר פרסומות בטלוויזיה, לפני סיום לימודיה במכללת מקדונלד ב-2008.

תפקידה המשמעותי הראשון של לואו היה התפקיד הראשי בסרט "קייט היפה" (2009). היא הייתה מועמדת לפרס אמי כשחקנית המובילה הטובה ביותר עבור תפקידה בסרט זה. תפקידים משמעותיים אחרים כוללים את נטלי בסרט המתח אשמה, שיצא לאור בשנת 2010. "אשמה" הוקרן וזכה לשבחים בפסטיבל קאן, פסטיבל הסרטים הבין-לאומי במלבורן, בפסטיבל הסרטים הבין-לאומי ה-35 בטורונטו, הסרט ה-47 הבין-לאומי בפסטיבל שיקגו, ופסטיבל הסרטים הבין-לאומי של קולנוע עצמאי בבואנוס איירס.

בשנת 2013, לואו ובוגר מכללת מקדונלד רייס ווייקפילד – כתבו וביימו במשותף, וכיכב בסרט הקצר "איש נכנס לבר..." הסרט עלה לגמר בפסטיבל הסרטים קצרים Tropfest של סידני. לואו ווייקפילד עבדו יחד בסרט "הפילוסופים" .

בשנים 2013–2014, לואו כיכבה בתור אליס ב"ארץ הפלאות", סדרה-בת בת עונה אחת של הדרמה ההמשכית "עד עצם היום הזה".

ב-2 ביוני 2014 לוהקה לואו לתפקיד לנה ב"קם לתחייה".

לואו היא גם זמרת וכותבת שירים, ביצוע תחת הכינוי SOLO. בחודש דצמבר 2013, היא הוציאה לאור חמישה שירים הנקראים על שם הכינוי שלה, שפורסמו על ידי ספק המוזיקה המקוונת בנדקאמפ. המוזיקה והווידאו עבור השיר "חולמת", אחד מהשירים מ-SOLO, נוהל על ידי שחקנית ועל ידי כוכבת הסרט "הפילוסופים" בוני רייט.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2009
|קייט היפה
|קייט קנדל
|
|-
|Blessed
|קטרינה
|
|-
| rowspan="3" |2010
|Road Kill
|נינה
|
|-
|המרפאה
|אליסון
|
|-
|אשמה
|נטלי
|
|-
| rowspan="3" |2013
|אמהות מושלמות
|האנה
|
|-
|הפילוסופים 
|פטרה
|
|-
|דם סתיו
|הנערה
|
|-
|2015
|What Lola Wants
|לולה
|
|-
|2017
|The Butterfly Tree
|שלי
|
|-
|2018
|Waiting for the Miracle to Come
|אדליין וינטר
|
|-
|2019
|מעל לכל חשד 
|קאת'י פוטנם
|
|-
|2020
|Blow the Man Down
|פרסיליה קונולי
|
|-
|2022
|Medieval
|קתרין
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2005
|מתחת לאף
|מדענית צעירה
|פרק: "Moldy Meal"
|-
|2009
|מלאכים בלבן
|קלואי
|פרק: "Test of Faith"
|-
|2010
|שביעות רצון
|קייט
|פרקים: "Big Crush" & "Lifesavers"
|-
|2011
|הסטירה
|קוני
|תפקיד ראשי; 8 פרקים
|-
|2013
|It's a Date
|ויקי
|פרק: "Should You Date On The Rebound?"
|-
|2013–2014
|ארץ הפלאות
|אליס
|תפקיד ראשי; 13 פרקים
|-
| rowspan="2" |2015
|קמים לתחייה 
|לנה ווישיפ
|תפקיד ראשי; 10 פרקים
|-
|השקר היפה
|קיטי בלנטיין
|מיני-סדרה; 6 פרקים
|-
|2018
|רומפר סטומפר
|זואי פארון
|תפקיד ראשי; 6 פרקים
|}

== קישורים חיצוניים ==

* 

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:זמרות-יוצרות אוסטרליות
קטגוריה:מהגרים מבריטניה לאוסטרליה
קטגוריה:אוסטרליות שנולדו ב-1990
קטגוריה:אוסטרלים שנולדו ב-1990
פנייה אל הטבע

פנייה אל הטבע היא טיעון או טקטיקה רטורית המתבססים על ההנחה כי דבר מה הוא טוב או ראוי משום שהוא טבעי, או שדבר מה הוא רע או אינו ראוי משום שהוא אינו טבעי.

באופן כללי הדבר נחשב לכשל לוגי.

== מבנה הטיעון ==
המבנה הכללי של טיעון זה:.
:א' הוא טבעי
:לכן, א' הוא טוב;

או

:ב' אינו טבעי
:לכן, ב' אינו ראוי.

== דוגמאות לטיעון ==

:* "לאכול בשר זה טבעי. לכן, לאכול בשר זה טוב".
:* "לנהוג באלימות זה טבעי. לכן, ראוי לנהוג באלימות".
:* "לטוס במטוס זה לא טבעי. לכן, לטוס במטוס זה לא טוב".
:* "השתלת איברים אינה טבעית. לכן, השתלת איברים אינה ראויה".

בהקשרים מסוימים, שימוש במושג 'טבעי' עשוי להיות מעורפל ולהוביל לאסוציאציות קונספטואליות אחרות. דוגמה פופולרית לכך ניתן למצוא בטכניקות שיווק ירוק בהן נעשה לעיתים שימוש במושג 'טבעי' בתיוג מוצרי מזון, על מנת לשוות להם תדמית של מזון אורגני, בריא או סביבתני.

== ראו גם ==
* בעיית הראוי-מצוי
* כשל נטורליסטי
* גרינווש
== הערות שוליים ==

קטגוריה:רטוריקה
קטגוריה:אתיקה
קטגוריה:סביבה
קטגוריה:אמצעים רטוריים
יוסף כץ

רבי יוסף כ"ץ (~ה'רע"א, 1510 - ב' בשבט ה'שנ"א - 28 בינואר 1591) מחבר ספר שו"ת "שארית יוסף", היה ראש ישיבה, ואב בית דין בעיר קרקוב שבפולין, גיסו של הרמ"א.

==תולדותיו==
משערים שנולד בשנת ה'רע"א, לאביו מרדכי גרשון הכהן, חתנו של רבי יצחק קלויבר מוורמייזא שכיהן כרב בפוזנן והיה גם סבו של המהרש"ל.

בשנת ש"א התמנה כדיין בבית הדין התחתון של קראקא. (בקראקא היו שלושה בתי דין: הראשון, שכונה גם התחתון, שפט בכל ימות החול בדיונים שהתנהלו על סכומים של עד כעשרה זהובים, בתחום סמכותו של השני היו סכומים של עשרה עד מאה זהובים, ובית הדין השלישי - העליון - שפט ממאה ומעלה, שלוש פעמים בשבוע.) לאחר זמן התקדם בתפקידו עד שהפך לאחד משלושת הדיינים הראשיים בבית הדין העליון, יחד עם הרמ"א, שהיה לימים גיסו, וזקן הדיינים רבי משה לנדאו. על בית דין זה כותב הרמ"א שהיה קטן שבכולם, ושגיסו היה נוטה להחמיר בדין.

במספר ספרים הוזכר שמו של רבי יוסף כץ בהקדמת התואר "אב"ד", וכך אמנם נחקק על מצבתו שהיה אב בית הדין של העיר. אך לטענת הרב חיים נתן דמביצר תואר זה שכונה בו הוא כינוי כבוד בלבד מאחר שלא היה תפקיד אב"ד כלל בקרקא ובשאר הערים הגדולות בפולין, וראש הישיבה שבעיר היווה את הדמות הראשית והמכריעה. בין היתר מסתמך דמביצר גם על פנקסי הקהילה המאזכרים את הרמ"א ורבי יוסף כץ בלא כל ציון שהיו אב"ד בעיר. 

כיהן גם כראש ישיבה בעירו (על פי מצבתו, בה כונה "ריש מתיבתא").

עמד בקשרי ידידות עם רבים מרבני דורו, בהם בני עירו המהרש"ל ורבי בנימין אהרן סלניק בעל ה"משאת בנימין" וכן המהר"ם פאדובה.

רבי יוסף כץ היה גיסו של הרמ"א וכך הם מתייחסים איש לרעהו.. על פי הגרסה המקובלת היה הרמ"א נשוי (בזיווג שני) לאחותו של רבי יוסף כץ. אך יש הטוענים שהרמ"א נישא לקרענדיל, בתו של רבי משה עברליש שרבי יוסף כץ היה חתנו האחר.

נפטר ביום ב' בשבט ה'שנ"א, שנת פטירת חברו רבי שלמה לביש (המהרש"ל השני).

==משפחתו==
* אשתו, שפרינצא - נפטרה ה' בטבת ה'של"ה
*בנו, ר' תנחום - שימש דיין וגבאי צדקה בעירו.
* בנו, ר' אהרן משה.
* בתו - נשאה לרבי שלמה חריף אב"ב בלבוב (בנם רבי יצחק הלוי היה חתן המהרש"א).
* בתו - נשאה את אחיו העשיר של רבי אליהו בעל שם, עמו היה בידידות למרות מחלוקות אודות ירושת אחיו.
* בתו, רבקה - נשאה למרדכי שרנדליס

==קישורים חיצוניים==

* [http://hebrewbooks.org/45211 שאלות ותשובות שארית יוסף]
* 
* 
* 

==הערות שוליים==

קטגוריה:ראשוני האחרונים
קטגוריה:ראשי ישיבה פולנים
קטגוריה:רבנים פולנים
קטגוריה:יהודים הקבורים בבית הקברות היהודי העתיק בקרקוב
קטגוריה:קרקוב: רבנים
קטגוריה:מחברי ספרי שו"ת: ראשוני האחרונים
קטגוריה:ילידי 1510
קטגוריה:נפטרים ב-1591
תסמונת צ'רג שטראוס

תכשיר היסטולוגי של תסמונת צ'רג שטראוס. דלקת בכלי דם ומסביבו גרנולומה של איאוזינופילים
תסמונת צ'רג שטראוס (באנגלית; Churg–Strauss syndrome או Allergic granulomatosis ומשנת 2011 - Eosinophillic Granulomatosis with Polangiitis - EGPA) מאופיינת באלרגיה ובדלקת של כלי דם בינוניים וקטנים בכל הגוף. הסיבה המדויקת אינה ברורה אבל קרוב לוודאי שישנה פעילות יתר של מערכת החיסון בתגובה לאלרגנים שונים. 

המחלה תוארה לראשונה על ידי שני פתולוגים יהודים מבית החולים הר סיני בניו יורק - גיי'קוב צ'רג ולוטה שטראוס ב-1951.

==תסמינים==
מבחינים בשלושה שלבים. לא תמיד נמצאים כולם ואין תמיד מעבר רציף בין אחד לשני.
*השלב האלרגי - מאופיין באסתמה חדשה או החרפה באסתמה קיימת ובנזלת אלרגית.
*השלב האיאוזינופילי - תסנינים של איאוזינופילים בריאות ובמערכת העיכול. בשלב זה יש סימנים מערכתיים כמו: חום, הזעות לילה, חולשה, חוסר תיאבון, ירידה במשקל, כאבי בטן ודימום מדרכי העיכול.
*שלב דלקת כלי הדם (Vasculitis) - בשלב זה יש דלקת בדופן כלי הדם הבינוניים והקטנים והם נסתמים ונגרם נזק איסכמי לאיברים השונים בגוף: ריאות, כליות, לב, דרכי העיכול, עור ומערכת העצבים.

==אבחנה==
ב-1990 פרסם האיגוד האמריקני לריאומטולוגיה שישה קריטריונים לאבחנת התסמונת:
*אסתמה.
*יותר מ-10% איאוזינופילים בספירת דם (איאוזינופיליה).
*סינוסיטיס
*תסנינים משתנים בריאות בצילום חזה.
*ממצאים היסטולוגים של דלקת כלי דם והסננה של איאוזינופילים.
*ממצאים של נוירופתיה פריפרית.
הימצאות של ארבעה קריטריונים ויותר נותנת רגישות של 85% וסגוליות של 99.7%.

===בדיקות דם===
שקיעת הדם מוחשת וחלבון מגיב C גבוה כביטוי לתהליך דלקתי. בספירת דם יש כאמור יותר מ-10% איאוזינופילים. 

ב-40% מהחולים מוצאים אן הנוגדן p-ANCA) -Perinuclear Anti Nuclear Cytoplasmatic Antibody).

===ביופסיה===
בביופסיה מאיבר נגוע (ריאות, כליות, עור, עצבים) רואים בתכשיר ההיסטולוגי דלקת ונמק של כלי דם וגרנולומות המורכבות מאיאוזינופילים, מקרופגים ותאי ענק.

===דימות===
צילום רנטגן של בית החזה בית החזה מגלה כאמור תסנינים בריאות שמיקומם משתנה מדי פעם. אפשר להיעזר גם ב-CT של בית החזה.

==טיפול==
טיפול הבחירה הוא גלוקוקורטיקואיד כמו פרדניזון בשילוב טיפול מדכא חיסון כמו אזתיופרין וציקלופוספמיד. הטיפול מביא להפוגות אבל המחלה היא כרונית ואינה ניתנת לריפוי.

==פרוגנוזה==
ב-1996 פרסמה קבוצה צרפתית מחקר על 342 חולי התסמונת. הם קבעו 5 קריטריונים (FFS - Five Factors Score) לקביעת הפרוגנוזה של החולים: 1) אי ספיקת כליות עם קראטינין מעל 1.50 מ"ג/ד"ל), 2) פרוטאינוריה מעל 1 ג"ר ביממה, 3) מעורבות של דרכי העיכול, 4) מעורבות מערכת העצבים, 5) מעורבות לבבית. 

בנוכחות 0 קריטריונים התמותה לאחר חמש שנים היא 11.9%, נוכחות קריטריון אחד מעלה את התמותה בתום חמש שנים ל 26%, ובנוכחות שני קריטריונים ויותר עולה השיעור ל-46%.

סיבות המוות הן אי ספיקת לב, אוטם שריר הלב או קרדיומיופתיה רסטריקטיבית, אי ספיקת כליות, דימום מוחי, דימום מדרכי העיכול ואסתמה קשה.

==קישורים חיצוניים==

* [http://www.mayoclinic.org/diseases-conditions/churg-strauss-syndrome/basics/causes/con-20028895 תסמונת צ'רג שטראוס], באתר Mayo Clinic

קטגוריה:הפרעות רקמות חיבור מערכתיות
קטגוריה:מחלות עורקים ונימים